***Приложение 8***

**ДОГОВОР**

*ПРОЕКТ!*

Днес, …………..2016 г., в гр. Сопот, между:

1.**ОБЩИНА СОПОТ** с адрес: гр. Сопот, ул. „Иван Вазов” № 34, БУЛСТАТ: 115816423, представлявана от Деян Филчев Дойнов – Кмет на Община Сопот, наричана по-долу **ВЪЗЛОЖИТЕЛ** от една страна

и

2. **„……………………….“ …………….** със седалище и адрес на управление: гр. ……………….., ул. „…………………..“ №…………... , ЕИК: ……………….., представлявано от ……………………….., в качеството му на Управител, наричано по-долу **ИЗПЪЛНИТЕЛ** от друга,

На основание чл.194, ал. 1, изр. 1 от Закона за обществените поръчки (ЗОП) и Решение №…….на Кмета за избор на ИЗПЪЛНИТЕЛ от представилите оферта, се сключи настоящият договор, с който страните се споразумяха за следното:

**І. ПРЕДМЕТ НА ДОГОВОРА**

**Чл. 1. ВЪЗЛОЖИТЕЛЯТ**  възлага, а **ИЗПЪЛНИТЕЛЯТ** приема да извърши срещу възнаграждение **доставка на** специализиран автомобил (камион) за сметосъбиране и сметоизвозване на територията на община Сопот.

**ІІ. СРОК ЗА ИЗПЪЛНЕНИЕ**

**Чл. 2.** До 7 /седем/ дни от сключване на настоящия договор.

**ІІІ. ЦЕНА НА ДОГОВОРА**

**Чл. 3. (1)** За извършената доставка ВЪЗЛОЖИТЕЛЯТ заплаща сума в размер ………………………………………… (съгласно офертата на ИЗПЪЛНИТЕЛЯ)

**(2)** Цената по ал. 1 е окончателна и не подлежи на изменения и корекции. В цената са включени всички необходими разходи на ИЗПЪЛНИТЕЛЯ за изпълнение на доставката, включително доставката на място в гр. Сопот, ул. „Иван Вазов” 34.

**ІV. ПЛАЩАНИЯ**

**Чл. 4.** Плащанията по този договор се извършват по банков път, в български лева, след представяне на фактура за извършената доставка и приемо-предавателен протокол, подписан от представители на страните, в срок до 180 (сто и осемдесет) дни.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.5. (1)** ВЪЗЛОЖИТЕЛЯТ се задължава да заплати на ИЗПЪЛНИТЕЛЯ договореното възнаграждение за доставката, предмет на договора.

**(2)** ВЪЗЛОЖИТЕЛЯТ се задължава да оказва необходимото съдействие на ИЗПЪЛНИТЕЛЯ, като при необходимост, своевременно да предоставя необходимите сведения и указания.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.6. (1)** ИЗПЪЛНИТЕЛЯТ се задължава да изпълни предмета на настоящия договор, на свой риск, срещу договорената цена, както и да осигури гаранционна поддръжка, включително мобилна /при необходимост/.

**(2)** ИЗПЪЛНИТЕЛЯТ се задължава да изпълни качествено и в срок доставката, предмет на настоящия договор.

**(3)** ИЗПЪЛНИТЕЛЯТ се задължава да поеме всички разходи по транспортирането, застраховането и организирането на доставката до посочения от ВЪЗЛОЖИТЕЛЯ адрес.

**(4)** ИЗПЪЛНИТЕЛЯТ е длъжен да предаде на ВЪЗЛОЖИТЕЛЯ доставката във вид, качество, съгласно постигнатите договорености с ВЪЗЛОЖИТЕЛЯ.

**(5)** ИЗПЪЛНИТЕЛЯТ е длъжен да предаде на ВЪЗЛОЖИТЕЛЯ съпътстващите доставката документи, необходими за по-нататъшното й ползване по предназначение, като сертификати, разрешителни, инструкции, всички необходими съпътстващи документи за извършване на регистрация на МПС, съгласно ЗДП и Наредба № І-45/24.03.2000 г. за регистриране, отчета и пускане в движение на МПС и други.

**(6)** ИЗПЪЛНИТЕЛЯТе длъжен да обучи минимум 2 (двама) служители на ВЪЗЛОЖИТЕЛЯ за експлоатация на доставения камион.

**(7)** ИЗПЪЛНИТЕЛЯТе длъжен да предаде на ВЪЗЛОЖИТЕЛЯ камион, който е в готовност за експлоатация.

**(10)** ИЗПЪЛНИТЕЛЯТсе задължава да уведоми незабавно писмено ВЪЗЛОЖИТЕЛЯ за спиране на изпълнението на този договор поради непреодолима сила.

**VII. ГАРАНЦИОНЕН СРОК**

**Чл.7 (1)** Гаранционният срок е 1 /една/ година и тече от датата на подписване на приемно-предавателния протокол.

**(2)** Гаранционната поддръжка се извършва в оторизираните сервизни бази или при необходимост на адрес на ВЪЗЛОЖИТЕЛЯ. Разходите за транспортиране на аварирал камион до оторизиран сервиз са за сметка на ИЗПЪЛНИТЕЛЯ.

**(3)** В рамките на срока за гаранционна поддръжка ВЪЗЛОЖИТЕЛЯТ може да прави рекламации пред ИЗПЪЛНИТЕЛЯ за констатирани явни недостатъци, липси или появили се скрити недостатъци.

**(4)** Уведомлението до ИЗПЪЛНИТЕЛЯ за наличието на недостатъци трябва да е в писмен вид.

**(5)** В рамките на срока за гаранционна поддръжка, при получаване на уведомление за недостатъци, ИЗПЪЛНИТЕЛЯТ е длъжен да предприеме незабавни действия и да ги отстрани за своя сметка.

**VIII. НЕУСТОЙКИ И ОБЕЗЩЕТЕНИЯ**

**Чл. 8. (1)** Ако **ИЗПЪЛНИТЕЛЯТ** не изпълни възложената доставка в срок, съгласно договора, същият дължи на **ВЪЗЛОЖИТЕЛЯ** неустойка в размер на 0,5% от цената по договора за всеки просрочен ден, но не повече от 20% от цената на договора.

**(2**) В случай на пълно неизпълнение на задължението на ИЗПЪЛНИТЕЛЯ по чл.1, същият дължи на ВЪЗЛОЖИТЕЛЯ неустойка в размер на 20% от стойността на договора, като плащане от ВЪЗЛОЖИТЕЛЯ не се дължи.

**(3)** В случай на частично или некачествено изпълнение на задължението на ИЗПЪЛНИТЕЛЯ по чл.1, същият дължи на ВЪЗЛОЖИТЕЛЯ неустойка в размер на 10% от стойността на договора, независимо от това дали ВЪЗЛОЖИТЕЛЯТ се е възползвал от правото си по чл. 9, ал. 2, т. 2.

**(4)** Независимо от правото си по ал. 3, ВЪЗЛОЖИТЕЛЯТ може да иска поправяне на вещта от ИЗПЪЛНИТЕЛЯ, да иска намаление на цената на доставката или да поправи камиона за сметка на ИЗПЪЛНИТЕЛЯ.

**(5)** Заплащането на уговорената неустойка не лишава изправната страна от възможността да претендира обезщетение за претърпени вреди и пропуснати ползи по общия ред.

**IX. ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 9 (1)** Настоящият договор се прекратява при следните хипотези:

1. с изпълнение на задълженията на страните по него;
2. по взаимно съгласие между страните, изразено в писмена форма;
3. при виновно неизпълнение на задълженията на ИЗПЪЛНИТЕЛЯ – с предизвестие от 3 дни;

**(2)** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. забави изпълнението на задълженията си по договора с повече от 10 дни;

2. не изпълни точно някое от задълженията си по договора;

**(3)** Настоящият договор може да бъде прекратен при настъпване на обективна невъзможност за изпълнение, като това следва да се докаже от страната, която твърди, че такава невъзможност е налице.

**ХIV.ЗАКЛЮЧИТЕЛНИ КЛАУЗИ**

**Чл.10.** Страните ще решават споровете във връзка с този договор, вкл. и неговото тълкуване, чрез преговори. Ако не бъде постигнато съгласие спорът ще се отнася до компетентния съд.

**Чл.11.** За всички неуредени въпроси, свързани със сключването, изпълнението/ неизпълнението, прекратяването, развалянето, тълкуването и т.н. на този договор се прилагат разпоредбите на действащото законодателство.

**Неразделна част от настоящия договор е офертата на ИЗПЪЛНИТЕЛЯ.**

Настоящият договор се състави в два еднообразни екземпляра - един за **ИЗПЪЛНИТЕЛЯ** и един за **ВЪЗЛОЖИТЕЛЯ.**

**ВЪЗЛОЖИТЕЛ: ИЗПЪЛНИТЕЛ:**

**ДЕЯН ДОЙНОВ ………………………….**

***КМЕТ НА ОБЩИНА СОПОТ***

Надежда Тодорова

*Гл. счетоводител*